62018CJ0250_INF
2019 m. gegužės 2 d. Teisingumo Teismo (aštuntoji kolegija) sprendimas
Komisija / Kroatija (Biljane Donje sąvartynas)
(Byla C-250/18) (
1
)
„Valstybės įsipareigojimų neįvykdymas – Direktyva 2008/98/EB – Atliekų tvarkymas – 5 straipsnio 1 dalis – Akmens užpildas, nepatenkantis į „šalutinio produkto“ sąvoką – 13 straipsnis – Valstybių narių pareiga garantuoti žmonių sveikatos ir aplinkos apsaugą – 15 straipsnio 1 dalis – Pareiga tvarkyti atliekas jų turėtojui ar kitiems įgaliotiems asmenims“
1.
Ieškinys dėl įsipareigojimų neįvykdymo – Įsipareigojimų neįvykdymo įrodymas – Komisijai tenkanti pareiga – Prezumpcijos – Neleistinumas – Įsipareigojimų neįvykdymo įrodymų pateikimas
(SESV 258 straipsnis; Europos Parlamento ir Tarybos direktyvos 2008/98 5 straipsnio 1 dalis)
(žr. 33 punktą)
2.
Valstybės narės – Įsipareigojimai – Komisijai patikėta priežiūros funkcija – Valstybių narių pareiga – Bendradarbiavimas atliekant tyrimą, kiek tai susiję su direktyvų taikymu – Pareiga patikrinti ir informuoti
(ESS 4 straipsnio 3 dalis ir 17 straipsnio 1 dalis)
(žr. 34 ir 35 punktus)
3.
Ieškinys dėl įsipareigojimų neįvykdymo – Teisingumo Teismo atliekamas pagrįstumo nagrinėjimas – Padėtis, į kurią reikia atsižvelgti – Padėtis sueinant pagrįstoje nuomonėje nustatytam terminui
(SESV 258 straipsnis)
(žr. 36 punktą)
4.
Aplinka – Atliekos – Direktyva 2008/98 – Sąvoka – Šalinama medžiaga – Išimtys – Šalutiniai produktai – Vertinimo kriterijai – Tolesnio aiškaus naudojimo įrodymas sueinant pagrįstoje nuomonėje nustatytam terminui – Nebuvimas – Įsipareigojimų neįvykdymas
(Europos Parlamento ir Tarybos direktyvos 2008/98 3 straipsnio 1 punktas ir 5 straipsnio 1 dalis)
(žr. 37–44 punktus ir rezoliucinės dalies 1 punktą)
5.
Aplinka – Atliekos – Direktyva 2008/98 – Valstybių narių pareiga užtikrinti atliekų panaudojimą ar šalinimą – Pareiga pasiekti rezultatą – Valstybių narių diskrecija dėl priemonių, kurių reikia imtis – Ribos – Ilgalaikė direktyvos neatitinkanti situacija, dėl kurios reikšmingai pablogėjo aplinkos būklė – Įsipareigojimų neįvykdymas – Netoksiškos arba nepavojingos atliekos – Poveikio nebuvimas
(Europos Parlamento ir Tarybos direktyvos 2008/98 13 straipsnio 1 dalis)
(žr. 54–60, 62–64 punktus ir rezoliucinės dalies 1 punktą)
6.
Aplinka – Atliekos – Direktyva 2008/98 – Valstybių narių pareiga užtikrinti atliekų panaudojimą ar šalinimą – Privalomų priemonių, užtikrinančių, kad atliekas tvarko jų gamintojas arba turėtojas, priėmimas – Nebuvimas – Galimybė imtis laikinų priemonių – Nebuvimas – Ilgą laiką trunkanti nesuderinama situacija – Įsipareigojimų neįvykdymas
(Europos Parlamento ir Tarybos direktyvos 2008/98 4, 13 straipsniai ir 15 straipsnio 1 dalis)
(žr. 67–71 punktus ir rezoliucinės dalies 1 punktą)
Rezoliucinė dalis
1.
Pripažinti, kad Kroatijos Respublika neįvykdė įsipareigojimų pagal 2008 m. lapkričio 19 d. Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas 5 straipsnio 1 dalį, nes tiksliai nenurodė, kad akmens užpildas, pristatomas į Biljane Donje (Kroatija) sąvartyną, yra atlieka, o ne šalutinis produktas ir kad turi būti vertinamas kaip atlieka.
2.
Pripažinti, kad Kroatijos Respublika neįvykdė įsipareigojimų pagal Direktyvos 2008/98 13 straipsnį, nes nesiėmė būtinų priemonių, jog užtikrintų, kad į Biljane Donje pristatomos atliekos būtų tvarkomos taip, kad nekeltų pavojaus žmonių sveikatai ir nekenktų aplinkai.
3.
Pripažinti, kad Kroatijos Respublika neįvykdė įsipareigojimų pagal Direktyvos 2008/98 15 straipsnio 1 dalį, nes nesiėmė būtinų priemonių, jog užtikrintų, kad į Biljane Donje pristatomų atliekų turėtojas pats atliktų atliekų apdorojimą arba patikėtų apdorojimo atlikimą prekiautojui, įstaigai ar įmonei, kuri atlieka atliekų apdorojimo operacijas, arba privačiam arba valstybiniam atliekų surinkėjui.
4.
Priteisti iš Kroatijos Respublikos bylinėjimosi išlaidas.
(
1
)	OL C 200, 2018 6 11.